Koronavirus O‘zbekistonda: Namanganda infeksiya tarqalishi tezlashdi

Rasmiy statistikada jami holatlar 52 mingdan ortdi: hozirgacha 52 259 kishida koronavirus aniqlanib, ulardan 48 606 nafari tuzalgan.
Qurbonlar soni kamida 5 nafarga ortib, SSV statistikasi bo‘yicha 438 nafarga yetdi.
Yangi holatlar (+619)
So‘nggi bir hafta ichida Namangan viloyatida koronavirusga chalinish holatlari sezilarli oshdi. 7 kunda jami 421 kishida kasallik aniqlandi. Birgina 21 sentyabrda 115 kishi COVID-19'ga chalingani ma'lum bo‘ldi.
Tuzalganlar (+674)
Rasmiy ma'lumotlarga ko‘ra, O‘zbekistonda COVID-19 yuqtirib olgani tasdiqlangan bemorlarning 93 foizi tuzalib chiqqan.
O‘lim holatlari (+5)
Sog‘liqni saqlash vazirligi O‘zbekistonda koronavirus tarqalishi masalasida jamoatchilikka oqilona tarzda ma'lumot yetkazishda hamon oqsamoqda. Bugun vafot etgan beshinchi bemor haqida deyarli hech qanday ma'lumot berilmadi.

Ayni paytda davolanayotgan 3 215 nafar bemordan 536 nafari og‘ir, 283 nafari esa o‘ta og‘ir ahvolda.